CELEX: C2006/224/104
Language: el
Date: 2006-09-16 00:00:00
Title: Υπόθεση T-201/06: Προσφυγή της 1ης Αυγούστου 2006 — Gerson κατά ΓΕΕΑ (Φίλτρο χρώματος)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/49
            
         Προσφυγή της 1ης Αυγούστου 2006 — Gerson κατά ΓΕΕΑ (Φίλτρο χρώματος)
   (Υπόθεση T-201/06)
   (2006/C 224/104)
   Γλώσσα διαδικασίας: η αγγλική
   Διάδικοι
   
      Προσφεύγουσα: Louis M. Gerson Co., Inc (Middleboro, ΗΠΑ) (Εκπρόσωπος: M. Edenborough, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει, στο σύνολό της, την απόφαση του τμήματος προσφυγών του ΓΕΕΑ της 15ης Μαΐου 2006 (υπόθεση R 1387/2005-2)·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: τρισδιάστατο σήμα αποτελούμενο από «ανοιχτό κίτρινο χρώμα σε συγκεκριμένη απόχρωση, πάνω στην άκρη φίλτρου χρώματος» για προϊόντα και υπηρεσίες των κλάσεων 16 και 21 — αίτηση καταχωρίσεως αριθ. 3 969 367.
   
      Απόφαση του εξεταστή: απόρριψη της αιτήσεως καταχωρίσεως.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: Παράβαση του άρθρου 7, παράγραφος 1, στοιχείο β', του κανονισμού (ΕΚ) 40/94 του Συμβουλίου. Η προσφεύγουσα ισχυρίζεται ότι το τμήμα προσφυγών υπέπεσε σε πλάνη εκτιμήσεως ως προς τα πραγματικά περιστατικά και έκανε δεκτή τουλάχιστον μια πεπλανημένη εκτίμηση του τμήματος ελέγχου. Επιπροσθέτως, κατά την εξέταση των διαθέσιμων αποδεικτικών στοιχείων, το τμήμα προσφυγών δεν προέβη σε ορθή στάθμιση οδηγούμενο, επομένως, σε πεπλανημένη κρίση ως προς το άρθρο 7, παράγραφος 1, στοιχείο β', του προπαρατεθέντος κανονισμού.
   Η προσφεύγουσα υποστηρίζει, τέλος, ότι το σήμα του οποίου ζητήθηκε η καταχώριση διαθέτει διακριτό χαρακτήρα συνδεόμενο με μια εμπορική προέλευση και, συνεπώς, δεν αντιβαίνει στο άρθρο 7, παράγραφος 1, στοιχείο β', του κανονισμού. Συγκεκριμένα, η προσφεύγουσα ισχυρίζεται ότι το κοινό θα εκλάβει τη χρήση του χρώματος ως συνδεόμενη μόνο με τη συγκεκριμένη εμπορική προέλευση.